hotchpotch/miracl-hf-unified huggingface dataset:
आदिपुराण
आदिपुराण जैनधर्म का एक प्रख्यात पुराण है जो सातवीं शताब्दी में जिनसेन आचार्य द्वारा लिखा गया था। इसका कन्नड भाषा में अनुवाद आदिकवि पम्प ने चम्पू शैली में किया था। इसमें जैन धर्म के प्रथम तीर्थंकर आदिनाथ के दस जन्मों का वर्णन है। [1]
जैन धर्म के अनुसार 63 महापुरुष बड़े ही प्रतिभाशाली, धर्मप्रवर्तक तथा चरित्रसम्पन्न माने जाते हैं और इसीलिए वे 'शलाकापुरुष' के नाम से विख्यात हैं। ये 24 तीर्थंकर, 12 चक्रवर्ती, नौ नारायण, नौ प्रतिनारायण तथा नौ बलदेव (या बलभद्र) हैं। इन शलाकापुरुषों के जीवनप्रतिपादक ग्रन्थों को श्वेतांबर लोग 'चरित्र' तथा दिगंबर लोग 'पुराण' कहते हैं। आचार्य जिनसेन ने इन समग्र महापुरुषों की जीवनी काव्यशैली में संस्कृत में लिखने के विचार से इस 'महापुराण' का आरंभ किया, परंतु ग्रन्थ की समाप्ति से पहले ही उनकी मृत्यु हो गई। फलत: अवशिष्ट भाग को उनके शिष्य आचार्य गुणभद्र ने समाप्त किया। ग्रन्थ के प्रथम भाग में 48 पर्व और 12 सहस्र श्लोक हैं जिनमें आद्य तीर्थकर ऋषभनाथ की जीवनी निबद्ध है और इसलिए 'महापुराण' का प्रथमार्ध 'आदिपुराण' तथा उत्तरार्ध 'उत्तरपुराण' के नाम से विख्यात है।
आदिपुराण के भी केवल 42 पर्व पूर्ण रूप से तथा 43वें पर्व के केवल तीन श्लोक आचार्य जिनसेन की रचना हैं और अन्तिम पर्व (1620 श्लोक) गुणभद्र की कृति है। इस प्रकार आदि पुराण के 10,380 श्लोकों के कर्ता जिनसेन स्वामी हैं। हरिवंश पुराण के रचयिता जिनसेन आदिपुराण के कर्ता से भिन्न तथा बाद के हैं, क्योंकि जिनसेन स्वामी की स्तुति अपने ग्रन्थ के मंगलश्लोक में की है।
आदिपुराण कवि की अन्तिम रचना है। जिनसेन का लगभग श.सं. 770 (=848 ई.) में स्वर्गवास हुआ। राष्ट्रकूट नरेश अमोघवर्ष का वह राज्यकाल था। फलत: आदिपुराण की रचना का काल नवीं शताब्दी का मध्य भाग है। यह ग्रन्थ काव्य की रोचक शैली में लिखा गया है।[2]
1. नाथूराम प्रेमी : जैन साहित्य और इतिहास, बंबई 1942;  2.डॉ॰ विंटरनित्स : हिस्ट्री ऑव इंडियन लिटरेचर, द्वितीय खंड, कलकत्ता, 1933
महापुराण
महापुराण जैन धर्म से संबंधित दो भिन्न प्रकार के काव्य ग्रंथों का नाम है, जिनमें से एक की रचना संस्कृत में हुई है तथा दूसरे की अपभ्रंश में। संस्कृत में रचित 'महापुराण' के पूर्वार्ध (आदिपुराण) के रचयिता आचार्य जिनसेन हैं तथा उत्तरार्ध (उत्तरपुराण) के रचयिता आचार्य गुणभद्र। अपभ्रंश में रचित बृहत् ग्रंथ 'महापुराण' के रचयिता महाकवि पुष्पदन्त हैं।
इस महाग्रंथ की पुष्पिका में स्वीकृत मुख्य नाम त्रिषष्टिलक्षणमहापुराणसंग्रह है तथा अपर नाम 'महापुराण' है। इसके आदि भाग (आदिपुराण) के रचयिता आचार्य जिनसेन तथा उत्तर भाग (उत्तरपुराण) के रचयिता आचार्य जिनसेन के शिष्य आचार्य गुणभद्र हैं।
जिनसेन स्वामी ने सभी ६३ शलाका पुरुषों का चरित्र लिखने की इच्छा से महापुराण का प्रारंभ किया था, परंतु बीच में ही शरीरान्त हो जाने से उनकी यह इच्छा पूर्ण न हो सकी और महापुराण अधूरा रह गया जिसे उनकी मृत्यु के उपरांत उनके शिष्य गुणभद्र ने पूरा किया। महापुराण के दो भाग हैं, एक आदिपुराण और दूसरा उत्तरपुराण। आदिपुराण में प्रथम तीर्थंकर आदिनाथ या ऋषभदेव का चरित्र है और उत्तर पुराण में शेष २३ तीर्थंकरों तथा अन्य शलाका पुरुषों का। आदिपुराण में बारह हजार श्लोक तथा ४७ पर्व या अध्याय हैं। इनमें से ४२ पर्व पूरे तथा ४३वें पर्व के ३ श्लोक आचार्य जिनसेन के और शेष चार पर्वों के १६२० श्लोक उनके शिष्य आचार्य गुणभद्र द्वारा रचित हैं। इस तरह आदिपुराण के १०,३८० श्लोकों के रचयिता आचार्य जिनसेन हैं।
आदिपुराण जैनागम के प्रथमानुयोग ग्रंथों में सर्वश्रेष्ठ माना गया है। विविध विषयों का अपने ढंग से विवेचन करने के अतिरिक्त आचार्य जिनसेन ने अपने से पूर्ववर्ती सिद्धसेन, समंतभद्र, श्रीदत्त, यशोभद्र, प्रभाचंद्र, शिवकोटि आदि सोलह विद्वानों का भी उल्लेख किया है। इसके अतिरिक्त देशविभाग में सुकोशल, अवन्ती, पुण्ड्र, कुरु, काशी आदि प्रदेशों का भी विवरण आया है।
उत्तरपुराण महापुराण का पूरक भाग है। इसमें अजितनाथ से आरंभ कर २३ तीर्थंकर, सगर से आरंभ कर 11 चक्रवर्ती, ९ बलभद्र, ९ नारायण, ९ प्रतिनारायण तथा उनके काल में होने वाले विशिष्ट पुरुषों के कथानक दिये गये हैं। इन विशिष्ट कथानकों में कितने ही कथानक इतने रोचक ढंग से लिखे गये हैं कि उन्हें प्रारंभ करने पर पूरा किये बिना बीच में छोड़ने की इच्छा नहीं होती। यद्यपि आठवें, सोलहवें, बाईसवें, तेईसवें और चौबीसवें तीर्थंकर को छोड़कर अन्य तीर्थंकरों के चरित्र अत्यंत संक्षिप्त रूप से लिखे गये हैं परंतु वर्णन शैली की मधुरता के कारण वह संक्षेप भी अरूचिकर नहीं होता है। इस ग्रंथ में न केवल पौराणिक कथानक ही है किंतु कुछ ऐसी स्थल भी हैं जिनमें सिद्धांत की दृष्टि से सम्यक् दर्शन आदि का और दार्शनिक दृष्टि से सृष्टिकर्तृत्व आदि विषयों का भी अच्छा विवेचन हुआ है।
अपभ्रंश भाषा में रचित महान ग्रंथ 'महापुराण' महाकवि पुष्पदंत की लेखनी से प्रसूत अमर काव्य है। इसमें कुल 102 संधियाँ हैं जिनमें क्रमश: 24 जैन तीर्थकरों, 12 चक्रवर्तियों, 9 वासुदेवों, 9 प्रतिवासुदेवों और 9 बलदेवों, इस प्रकार 63 शलाकापुरुषों अर्थात्‌ महापुरुषों का चरित्र सुंदर काव्य की रीति से वर्णित है। आदि का अधिकांश भाग, जो 'आदिपुराण' भी कहलाता है, आदि तीर्थंकर ऋषभदेव और उनके पुत्र भरत चक्रवर्ती के जीवनचरित्‌ विषयक है। शेष शलाकापुरुषों का चरित्विषयक भाग 'उत्तरपुराण' कहलाता है। महापुराण के आदि कवि ने अपने पूर्ववर्ती भरत, पिंगल, भामह तथा दंडी का तथा मंचमहाकाव्यों का भी उल्लेख किया है।
आई हेट लव स्टोरी
आई हेट लव स्टोरीज़ एक भारतीय हास्य-रोमांस वाली हिन्दी फिल्म है, जिसका निर्देशन और लेखन पुनीत मल्होत्रा ने और निर्माण करन जोहर ने "धर्मा प्रोडक्शन्स" और रोनी स्क्रूवाला ने "यूटीवी मोशन पिक्चर्स" के बैनर तले की है। जिसमें इमरान खान और सोनम कपूर ने मुख्य किरदार निभाया है।
सिमरन (सोनम कपूर) को बॉलीवुड के फिल्मों वाला प्यार बहुत अच्छा लगता है और अपने अच्छे नौकरी और एक अच्छे मंगेतर, राज (समीर दत्तानी) के साथ एक सपनों की जिंदगी जीती रहती है। पर उसकी मुलाक़ात उसके पसंदीदा हिन्दी फिल्मों के सहायक निर्देशक, जय (इमरान खान) से होती है, जिसे प्यार की कहानियों से नफरत रहता है और प्यार जैसी चीजों पर कोई विश्वास भी नहीं रहता। दोनों शुरू में एक दूसरे से नफरत करते हैं, पर बाद में दोस्त बन जाते हैं।
सिमरन की जय के साथ दोस्ती हो जाने के बाद उसे लगता है कि राज उसके लिए सही इंसान नहीं है और वो जय से प्यार करने लगती है। वो अपने प्यार के बारे में जय को बताती है, लेकिन जय उसे समझाता है कि वो बस उसे केवल दोस्त के रूप में देखता है। दिल टूटने के बाद सिमरन वहाँ से बिना कुछ बोले चले जाती है।
उसके चले जाने के बाद जय को उसकी कमी खलने लगती है। उसे एहसास होता है कि वो उससे प्यार करने लगा है। वो इस बात को सिमरन को बताने की कोशिश करता है, लेकिन इस बार सिमरन मना कर देती है, क्योंकि वो राज की भावनाओं के साथ दुबारा नहीं खेलना चाहती है।
बाद में जब सिमरन को राज शादी के लिए पूछता है तो वो हाँ क़ह देती है लेकिन बाद में उसे बताती है कि वो उससे प्यार नहीं करती है। इसके बाद वो जय से मिलने की चाह में फिल्म के प्रीमियर पे आ जाती है। वहीं जय वहाँ से जाने के लिए हवाई अड्डे पर आता है, वहाँ उसकी माँ उसे हार न मानने को कहती है। उनकी बात मान कर जय भी प्रीमियर में वापस आता है और सिमरन को उसके बाहर देखता है। दोनों एक दूसरे से प्यार का इजहार करते हैं और कहानी समाप्त हो जाती है।
बज बज
बज बज (Budge Budge) भारत के पश्चिम बंगाल राज्य के दक्षिण २४ परगना ज़िले में स्थित एक नगर है। यह हुगली नदी के पूर्वी किनारे पर बसा हुआ है और कोलकाता महानगर विकास प्राधिकरण के क्षेत्र में सम्मिलित है।
बज बज एक द्विरावृत्तिक नाम है, यानि एक ही नाम को दो बार पुकारना।
कर्मचारी राज्‍य बीमा निगम
कर्मचारी राज्‍य बीमा निगम (Employee State Insurance Corporation / ESIC), भारतीय कर्मचारियों के लिये बीमा धनराशि का प्रबन्धन करता है। कर्मचारी राज्‍य बीमा, भारतीय कर्मचारियों के लिये चलायी गयी स्व-वित्तपोषित सामाजिक सुरक्षा एवं स्वास्थ्य बीमा योजना है। सभी स्थायी कर्मचारी जो 21,000 रूपये प्रतिमाह से कम वेतन पाते हैं, इसके पात्र हैं। इसमें कर्मचारी का योगदान 0.75 प्रतिशत तथा रोजगार प्रदाता का योगदान 3.25 प्रतिशत होता है।
भारत की कर्मचारी राज्य बीमा निगम एक बहु आयामी सामाजिक सुरक्षा व्यवस्था है, जो कर्मचारियों एवं उनके आश्रितों को सामाजिक-आर्थिक सुरक्षा प्रदान करने के लिए अपनी योजना के अंतर्गत शामिल करता है। बीमा योग्य रोजगार के पहले दिन से यह स्वीकार्य है कि बीमित व्यक्ति बीमारी के कारण शारीरिक कष्ट, अस्थायी या स्थायी अक्षमता आदि की स्थिति में स्वयं तथा अपने आश्रितो के लिए पूर्ण चिकित्सा देखभाल के अतिरिक्त नगद हितलाभ पाने के भी हकदार होंगे। बीमारी के कारण उपार्जन क्षमता में हानि के परिणाम स्वरूप, बीमित महिला के प्रसव के सम्बन्ध मे, ऐसे बीमित व्यक्ति के आश्रितजन, जिसकी औद्योगिक दुर्घटना में अथवा रोज़गार जोख़िम या व्यावसायिक संकट के कारण मृत्यु हो गई हो, वह मासिक निवृतिवेतन अर्थात आश्रितजन हितलाभ पाने के हकदार होंगे।
मीरीखील
मीरीखील भूजपुर इउनियन का एक गाँव हे. और भूजपुर चटगाँव जिला का फटिकचढ़ि थाना का एक इउनियन हे.
सीएस (CCCC-Cadestal Survey) जरीप के वक्त यहाँ मीर मुहम्मद सना नाम क एक जमीदार थे। कहा जता हे उन्हीं के नाम से इस गावों का नाम मीरीखील हुआ। इस से पहले इस गावों का नाम गाछबाढ़िया हुआ करते थे। गाछबाढ़िया प्राथमिक बिद्यालय और गाछबाढ़िया बील अभि तक उसी का याद दिलाता हे.
फकीर हाट गावों का सबसे बढ़ा बाजार हे .
मौलाना सुल्तान अहमद
गंगापुर, सवाई माधोपुर
गंगापुर (Gangapur), जिसे गंगापुर सिटी (Gangapur City) भी कहा जाता है, भारत के राजस्थान राज्य के सवाई माधोपुर ज़िले में स्थित एक नगर व तहसील है। यह दिल्‍ली-मुंबई रेलमार्ग पर स्थित है। यहां राजस्‍थान की बडी अनाज मंडी है। शिक्षा का अच्‍छा माहौल है। यह एक स्‍वतंत्र विधानसभा क्षेत्र है तथा सवाई माधोपुर-टोंक लोकसभा क्षेत्र के अंतर्गत आता है। जनसंख्या के मामले में, यह राजस्थान में 18वा सबसे बड़ा शहर है।
गंगापुर सिटी से ३ किलोमीटर दूर अरावली पर्वतमाला में प्रसिद्ध रमणीय स्थल ढूढ़ेश्वर है जो की बहुत ही सुन्दर है। गंगापुर सिटी की प्रसिद्ध मिठाई खीरमोह देश ही नहीं वल्कि विदेश में भी प्रसिद्ध है। यह मिठाई मावा की बनती है
आदि शक्ति (सिख धर्म)
सिख धर्म, या सिखी एकेश्वरवादी धर्म है और निराकार का पुजारी है।
सिख धर्म में चंडी के अर्थ हैं :
आदि शक्ति ही विवेक बुद्धी है, क्योंकि विवेक बुद्धी आदि शक्ति में लीं है। सिख धर्म के अनुसार गुरु नानक साहिब समेत सरे सतिगुर, भक्त जनों ने भगोती का ध्यान किया था।
गुरु गोबिंद सिंह जी ने चार रचनाएँ की जिसमे चंडी के अनेक गुणों का विस्तार किया, चंडी का अर्थ अगर किसी ने समझना है तो गुरु गोबिंद सिंह जी की बानी इसके अर्थों और उल्लेखन की खान है। गुरु साहिब ने चंडी के अनेक नाम लिखे हैं जैसे भगोती, खडग धारा, दुर्गा, तीर, काली, तुपक, अस, भगोती, देवता, खंडा, अदर सुता, पार्वती, जगबीर, जगमात, परा, परभी, बाड बारी, काटी, कटारी पूरनी, हल्बी, ज्वाला, तीर, चंचला, लाल नैना, तेग आदिक जो अपने आप में गहरे अर्थ रखते हैं।
सिख धर्म की अरदास ही यहीं से शुरू होती है "प्रिथम भगौती सिमरि कै गुरु नानक लई धिआइ ॥" अर्थात मैं उस भगोती की सिमर रहन हूँ जो नानक गुर के ध्यान में आई थी।
अगर गुरु गोबिंद सिंह जी की रचनाओं और शब्दों का मुल्यांकन किया जाए तो यह बात साफ़ प्रतीत होती है कि गुरु गोबिंद सिंह जी ने चंडी को "आदि शक्ति" ही बताया है। अगर हम यह माने की उन्होंने "आदि शक्ति" की मूर्ती/प्रतिमा बनाई या प्रचलित कर्म कांड के अनुसार पूजा अर्चना की या किसी औरत (महादेव की सुपत्नी आदिक) की आराधना की तो गुरु गोबिंद सिंह स्वयम अपनी वाणी में कहते हैं : पवित्री पुनीता पुराणी परेयं ॥ प्रभी पूरणी पारब्रहमी अजेयं ॥ अरूपं अनूपं अनामं अठामं ॥ अभीतं अजीतं महां धरम धामं ॥३२॥२५१॥ (चंडी चरित्र भाग २)
जिसमें साफ़ कथित है कि हे देवी, तेरा कोई रूप नहीं है, तूं अनूप है, तेरा कोई नाम नहीं है। यही नहीं गुरु गोबिंद सिंह ने मूर्ती पूजा की घोर अज्ञानता बताया है और जहां मूर्ती पूजक को पशू कहा है वहीँ कर्म कांड को निष्फल बताया है। इन सब बातों को ध्यान में रखें तो यह बात कहीं से भी जाहिर नहीं होती की गुरु साहिब ने किसी चंडी को किसी मूर्ती, इस्त्री या किसी पदार्थ रूप में माना है।
चंडी की सारी जंग विवेक बुद्धी और अविवेक बुद्धी की जंग है। जहाँ विवेक बुद्धी को "चंडी" कहा गया है और अविवेक बुद्धी दैत्य के रूप में बताएं हैं। दैत्य धर्म के विपरीत हैं, देवते कर्म कांड में व्यस्त हैं और चंडी गुरमुख है। गुरु गोबिंद सिंह जी ने पारसनाथ अवतार रचना में भी इसी तरहां की जंग का खुलासा किया है।
पुरानो के दिग्गज भी यह बात मानते हैं कि चंडी आदि शक्ति ही होती है और अरूप होती है, उसके गुणों को ही मूर्ती में प्रदर्शित किया है लेकिन मूर्ती अपने आप में पूरी नहीं है।
अभ्यास मण्डल, इन्दौर
अभ्यास मण्डल इन्दौर का एक वैचारिक मंच है। यह एक अराजनैतिक संस्था है जो प्रतिवर्ष मई माह में ग्रीष्मकालीन व्याख्यानमाला का आयोजन करता है, जो पाँच दशकों से अविरत जारी है। यह बौद्धिक आयोजन आज इस इन्दौर शहर की पहचान बन चुका है। विचार गोष्ठियाँ, चिंतन-शिविर, व्याख्यानमालाएँ, सामूहिक विचार-विमर्श, सर्वधर्म समभाव, समाज के सभी वर्गों से जीवंत सम्पर्क और एक जीवित संवाद, यही इसकी कार्यशैली है।
रक्तिम ल्यूपस
रक्तिम ल्यूपस (Lupus erythematosus) प्रतिरक्षा प्रणाली की समस्या से सम्बन्धित कई रोगों का सामूहिक नाम है। ये रोग या इसके लक्षण जोड़ों, त्वचा, वृक्क, रक्त कोशों, हृदय, फेफड़ों आदि विभिन्न प्रणालियों को प्रभावित कर सकते हैं।
चार मुख्य प्रकार के ल्यूपस ये हैं:
इनमें से प्रणालीगत रक्तिम ल्यूपस (SLE) सबसे अधिक होता है और सर्वाधिक गंभीर भी है।
वस्तुतः ल्यूपस एक आटो-इम्युन रोग (autoimmune disease) है जिसके होने पर शरीर की रक्षा प्रणाली अति-सक्रिय हो जाती है और सामान्य, स्वस्थ ऊतकों पर हमला करती है। जब शरीर की प्रतिरक्षा प्रणाली ठीक से काम कर रही होती है तब वह विषाणु, बैक्टिरिया एवं अन्य रोगाणुओं से लड़ने के लिये एंटीबॉडी बनाती है। ल्यूपस रोग की स्थिति में ये एण्टीबाडी रोगाणुओं एवं स्वस्थ ऊतकों में विभेद नहीं कर पाते और स्वस्थ ऊतकों पर भी हमला करना शुरू कर देते हैं। इसके परिणामस्वरूप जलन, सूजन, जोड़ों, त्वचा, हृदय, रक्त, फेफड़ों आदि को नुकसान आदि लक्षण प्रकट होते हैम्।
नारीन प्रांत
नारीन प्रांत () मध्य एशिया के किर्गिज़स्तान देश का एक प्रांत है। इस प्रांत की राजधानी भी नारीन नाम का ही शहर है।
नारीन प्रान्त की स्थापना सोवियत संघ के ज़माने में २१ नवम्बर १९३९ में तियान-शान प्रांत के नाम से हुई थी लेकिन २० दिसम्बर १९६२ को इसका प्रांतीय स्तर हटा दिया गया। ११ दिसम्बर १९७० को इसका फिर से गठन हुआ लेकिन ५ अक्टूबर १९८८ को इसका इसिक कुल प्रान्त में विलय कर दिया गया। १४ दिसम्बर १९९० को इसे फिर 'नारीन प्रान्त' के नाम से प्रांतीय दर्जा मिला। यह प्रांत एक आकर्षक पहाड़ी इलाका है जहाँ सुन्दर पर्वत, झरने और ऊंचे पहाड़ी मैदान विस्तृत हैं। इस प्रांत की सोन-कुल () और चतिर-कुल () झीलें मशहूर हैं। यहाँ एक 'ताश रबत' () नामक १५वीं सदी का पत्थर का एक सराय भी है जहाँ यात्री सस्ताया करते थे।
सन् २००९ की जनगणना में प्रांत के ९९.२% लोग किरगिज़ समुदाय के थे। इसके अलावा यहाँ उज़बेक, दूंगन, उइग़ुर, काज़ाख़ और रूसी जातियों के छोटे समुदाय भी रहते हैं। यह प्रान्त किरगिज़स्तान का सबसे ग़रीब सूबा माना जाता है। यहाँ भेड़ों, घोड़ों और यैकों का पशु-पालन आमदन का मुख्य स्रोत है और इनसे दूध, ऊन और मांस बनता है। सोवियत ज़माने में यहाँ खनिजों की खानें विकसित की गई लेकिन उनसे ज़्यादा मुनाफ़ा नहीं हुआ और वे अधिकतर बंद हो गई हैं।
जलालाबाद प्रांत (किर्गिज़स्तान)
जलालाबाद प्रांत () मध्य एशिया के किर्गिज़स्तान देश का एक प्रांत है। इस प्रांत की राजधानी भी जलालाबाद नाम का ही शहर है।
जलालाबाद प्रान्त की स्थापना सोवियत संघ के ज़माने में २१ नवम्बर १९३९ में तियान-शान प्रांत के नाम से हुई थी लेकिन २७ जनवरी १९५० को इसका ओश प्रांत में विलय कर दिया गया। १४ दिसम्बर १९९० को इसका फिर से गठन हुआ। इस प्रांत का दक्षिणी भाग फ़रग़ना वादी के उपजाऊ मैदान में आता है लेकिन बाक़ी क्षेत्र पहाड़ी है। प्रान्त में पर्वतीय झीलें, झरने, चश्मे और अख़रोट के वन विस्तृत हैं। जलालाबाद शहर से ४० किमी उत्तर में अर्सलानबोब () नामक अख़रोट का जंगल दुनिया का सबसे बड़ा प्राकृतिक अख़रोट का वन है। इस प्रांत में तोकतोगुल () नामक जल-विद्युत् परियोजना भी है जिस से बनी बिजली देश के अन्य भागों में इस्तेमाल होने के साथ-साथ पड़ोसी देशों को निर्यात भी की जाती है।
सन् २००९ की जनगणना में प्रांत के ७१.८% लोग किरगिज़ समुदाय के थे। यहाँ उज़बेक लोगों का एक बड़ा समुदाय भी रहता है और वे प्रांतीय आबादी के २४.८% हैं। इसके अलावा यहाँ रूसी, तुर्की, ताजिक, तातार, उईग़ुर, कुर्द, अज़रबेजानी, यूक्रेनी और काज़ाख़ भी रहते हैं।
कार्तवेली भाषाएँ
कार्तवेली भाषाएँ () या दक्षिण कॉकसी भाषाएँ () कॉकस क्षेत्र में मुख्य रूप से जोर्जिया में बोली जानी वाली भाषाओँ का एक समूह है। जोर्जिया के आलावा इन्हें रूस, संयुक्त राज्य अमेरिका, यूरोप, इस्राइल और पूर्वोत्तरी तुर्की में भी जहाँ-तहाँ बोला जाता है। दुनिया भर में इन्हें बोलने वालों की संख्या क़रीब ५२ लाख अनुमानित की गई है। इन भाषाओँ का विश्व की अन्य भाषाओँ से कोई सम्बन्ध ज्ञात नहीं है। जोर्जियाई भाषा सबसे अधिक बोले जानी वाली कार्तवेली भाषा है और इसे जोर्जिया की राष्ट्रभाषा होने का गौरव प्राप्त है। विश्व की सबसे पुरानी कार्तवेली लिखाई सन् ४४० ईसवी में बेथलहम शहर के जोर्जियाई ईसाई मठ में लगे एक शिलालेख पर मिलती है।
प्रघाती ऊर्जा अवशोषक
प्रघाती ऊर्जा अवशोषक या स्नबर (snubber) उस युक्ति को कहते हैं जो किसी विद्युत परिपथ में उत्पन्न क्षणिक वोल्टेज को रोकने, अथवा तरल प्रणाली में उत्पन्न अत्यधिक क्षणिक दाब को कम करने, अथवा यांत्रिक प्रणाली में उत्पन्न अत्यधिक क्षणिक बल को रोकने (snub) का कार्य करती है।
विद्युत इंजीनियरी के कई युक्तियों में स्नबर लगाना जरूरी होता है। विशेषतः शक्ति एलेक्ट्रॉनिकी के क्षेत्र में स्विच मोड पॉवर सप्लाई में अर्धचालक स्विचों (बीजेटी, मॉसफेट, एससीआर, आईजीबीटी आदि) की सुरक्षा के लिये स्नबर लगाना पड़ता है।
स्नबर के मुख्य काम हैं-
शक्ति इलेक्ट्रानिकी में अनेकों प्रकार के स्नबर प्रयोग किये जाते हैं किन्तु इसमें दो प्रकार के स्नबर सर्वाधिक प्रयुक्त होते हैं-
वाहनों में जो 'शॉक ऐबजॉर्बर' लगाए जाते हैं वे यांत्रिक प्रघाती ऊर्जा अवशोषक ही हैं।
रॉकी (फ़िल्म)
रॉकी () १९७६ में बनी अमेरिकी खेल ड्रामा फ़िल्म है जिसका निर्देशन जॉन जी, एविल्डसन द्वारा किया गया है व जिसकी कहानी व मुख्य पात्र सिल्वेस्टर स्टेलोन ने लिखे व साकारे है। यह रॉकी बैल्बोआ की गरीबी से अमीरी तक के सपने की कहानी बयाँ करती है। रॉकी, जो फिलाडेल्फिया, पेंसिल्वेनिया के एक जागीरदार के लिए वसूली का काम करता है, की जिंदगी बदल जाती है जब उस जैसे साधारण क्लब मुष्टियोद्धा को विश्व हेवीवेट चैम्पियनशिप के ख़िताब के लिए लड़ने का मौका मिलता है।
$१०,००००० से कम बजट पर बनी व २८ दिन में पुरी हुई इस फ़िल्म ने $२२,५०,००००० का व्यवसाय किया वह एक हीट फ़िल्म साबित हुई और इसे सर्वश्रेष्ठ फ़िल्म के साथ कुल तिन अकादमी पुरस्कार प्राप्त हुए। आगे चलकर इसके पाँच भाग: "रॉकी II", "रॉकी III", "रॉकी IV", "रॉकी V" और ""रॉकी बैल्बोआ" बनाए जा चुके है।
द रेस्क्यूअर्स डाउन अंडर
द रेस्क्यूअर्स डाउन अंडर () १९९० की एक अमेरिकी एनीमेटेड फिल्म है जिसका निर्माण वॉल्ट डिज्नी फिचर एनिमेशन द्वारा किया गया था। नवंबर १६, १९९० को जारी की गई यह फिल्म वॉल्ट डिज़्नी की एनिमेटेड क्लासिक्स श्रृंखलाओं की 29वीं एनिमेटेड फिल्म है और १९७७ की फ़िल्म "द रेस्क्यूअर्स" के लिए अगली कड़ी है।
मनी प्लांट
मनी प्लान्ट (वानस्पतिक नाम : Epipremnum aureum), दक्षिणपूर्व एशिया मूल (मलेशिया, इण्डोनेशिया) का लता रूप में पसरने वाला पौधा है। इसकी पत्तियाँ सदा हरी रहतीं हैं। ये तने पर एकान्तर क्रम में लगी होती हैं और हृदय जैसी आकृति वाली होती हैं।
ब्रेव
ब्रेव () एक अमेरिकी ३डी कंप्यूटर एनिमेटेड फंतासी फ़िल्म है। फ़िल्म में मेरिडा नाम की धनुधर सदियों से चले आ रहे रिवाज़ को ठुकरा कर राज में असंतुलन पैदा कर देती है। एक रहस्यमयी औरत से सलाह लेने के बाद उसका परिवार श्रापग्रस्त हो जाता है और मेरिडा उस श्राप को हटाने के लिए विवश हो जाती है इससे पहले की देर हो जाए।
कारडिया राजपुत
कारडीया गुजरात के रजपूतो की शाखा है।
युफ़ोरिया
युफोरिया () एक भारतीय रॉक बैंड है जो दिल्ली शहर से है।
सात्यकी बनर्जी
सात्यकी बनर्जी () एक भारतीय बंगाली संगीतकार। वे एक एंग्लो बंगाली बैंड "पारापर" का एक हिस्सा है जो कि कोलकाता और लंदन का एक मशहूर बैंड है। सात्यकी दो-तारा और सरोद जैसे उपकरणों को भलिभान्ति और निपुन्ता से बजा लेते हैं तथा दोनों शास्त्रीय और लोक पर अपने प्रदर्शन देते हैं। उन्होने अपना ये झान स्व् पंडित दीपक चौधरी से सीखा है और पंडित तेजेन्द्र नारायण मजूमदार के तहत अब साथ सरोद का अध्ययन करते हैं।
सात्यकी शास्त्रीय संगीत और लोक संगीत के शानदार गयक हैं और वे लोक संगीतकारों अभ्यास भि करते रहते हैं। सात्यकी एक बहु प्रतिभा वाले व्यक्ति हैं जिन्होंने ओउद और रेबाब अपने आप सीखा और दक्षता से बजा भी लेते हैं। इसके अतिरिक्त वे बंगाली रहस्यमय कविता का गयन् बौल और कीर्तन परंपराओं में करते हैं।
सात्यकी प्रशिक्षण के द्वारा एक इतिहासकार और संगीत वह प्रथाओं में गंभीर अकादमिक रुचि लेते है।
सात्यकी २००५ से "पारापर" बैंड का हिस्सा हैं। लेकिन वह भी मौस्मी भोव्मिक के साथ स्वतंत्र रूप से संगीत कार्यक्रम में प्रदर्शन करते हैं। उनका बैंड देश व विदेशों में न्यूयॉर्क, लंदन, लीड्स, ढाका और चटगांव में भी कार्यक्रम प्रदर्शित कर चुके हैं।
गेम टेस्टिंग
गेम टेस्टिंग () गेम विकास, व सॉफ्टवेयर टेस्टिंग का एक हिस्सा है जिसमे वीडियो गेम की गुणवत्ता परखी जाती है। इसका मुख्य कार्य गेम में मौजूद बग्स (खामियां) ढूंड कर उन्हें लिखना होता है।
गेम टेस्टिंग को मुख्यतः निम्नलिखित तरीकों में बांटा जा सकता है:
सरपंच
सरपंच ग्राम पंचायत का प्रमुख होता है। सरपंच भारत में स्थानीय स्वशासन के लिए गांव स्तर पर विधिक संस्था ग्राम पंचायत का प्रधान होता है।पाकिस्तान एवं बांग्लादेश के गॉवों में भी यह प्रसाशन प्रणाली पायी जाती है। सरपंच चुने गए पंचों की मदद से ग्राम पंचायत के महत्वपूर्ण विषयों पर निर्णय लेता है।सरपंच का कार्यकाल 5 वर्ष का होता है।
भेड़ियामानव
'भेड़ियामानव () एक मिथक जीव है जो पौराणिक कहानियों में पाया जाता है। इसके बारे में कहा जाता है कि यह असल में मानव होता है जो भेड़िए में परिवर्तित होने में सक्षम होता है। एक आम इंसान स्वयं होकर या श्राप के चलते या किसी अन्य भेडियामानव के दंश के कारण भेडियामानव बन सकता है। इसी परिवर्तन को अक्सर पूरनमासी के चाँद से जोड़ा जाता है।  भेड़ियामानव पर कई कहानियाँ, उपन्यास, फिल्में, टीवी सीरियल और कॉमिक्स में वर्णित किया गया है !
पिरान्हा
पिरान्हा यह दक्षिण अमेरिका में पाई जाने वाली एक मछली की प्रजाती है। ये ताजे पानी की मछली है। जिसकी विशेषता उनके दाँतों का तेज और बड़ा होना है। वेनेज़ुएला में इन्हें caribes कहते हैं। यह सामान्यतः झुण्ड में शिकार करती हैं। इनका ये नाम पैराग्वे की गुरानी भाषा से अंग्रेज़ी, पुर्तगीज़ और अन्य भाषाओं में आया है। ये बहुत आदमखोर मछली मानी जाती है। इनके दांत बहुत तेज़ और जबड़े बहुत ताकतवर होते हैं। पिरान्हा की लंबाई सामान्यतः 14 से 26 cm तक होती है। जबकी पिरान्हा की कुछ प्रजातीयां 43 cm तक नोट की गयी है।
हिंसक होती है मछली
-पिरान्हा समुद्र में घोंसला बनाकर अंडे देती है
-हॉलीवुड में ‘पिरान्हा’ नाम से फिल्में भी बनीं
- ये इतनी हिंसक होती है कि किसी व्यक्ति को काट ले तो उसकी मौत भी हो सकती है।
- पिरान्हा मछली के आदमियों पर अटैक करने की सबसे अधिक घटना साउथ अमेरिका के अमेजन नदी में सामने आई है।
अब्राहम वैन हॅल्सिंग
प्रोफ़ेसर अब्राहम वैन हॅल्सिंग () ब्राम स्टोकर के १८९७ में लिखे भुतहा-डरावने उपन्यास "ड्रैकुला" का काल्पनिक पात्र है। वह एक डच डॉक्टर है जो कई कार्यों में महारत रखता है व एम.डी, डी.पिएच, डी. लिट आदि पदवियां रखता है। यह पात्र बेहतर तौर पर पिशाचों का शिकार व काउंट ड्रैकुला के मुख्य क्षत्रु के रूप में जाना जाता है।
उपन्यास में वैन हॅल्सिंग को उसका भूतपूर्व क्षात्र डॉ॰ जॉन सीवर्ड लुसी वेस्टेंरा की रहस्यमयी बीमारी को ठीक करने में सहायता प्रदान करने के लिए बुलाता है। वैन हॅल्सिंग को सबसे पहले यह पता चलता है कि लुसी पिशाच के हमले का शिकार हुई है और डॉ॰ सीवर्ड व उसके मित्रों को लुसी को बचाने के लिए सहायता प्रदान करता है।
पोप ग्रीगरी प्रथम
पोप ग्रीगरी प्रथम (Pope Gregory I) (540-604)। पोप ग्रीगरी को ईसाई धर्म का सर्वोपरि नेता चुने जाने के पहले रोमन सिनेटर का सम्मान प्राप्त था। राजनीति के क्षेत्र में रहते हुए भी इन्होंने अवश्य ही यश और ख्याति अर्जित की होती लेकिन इन्होंने राजनीति को छोड़कर धर्म के क्षेत्र में आना श्रेयस्कर समझा। सन्‌ 590 में ये पोप चुने गए। ईसाई धर्म के व्यापक प्रचार में पोप ग्रीगरी ने महत्वपूर्ण योग दिया। इंग्लैंड से रोमन जाति के हट जाने के बाद वहाँ ईसाई धर्म का लोप होने लगा था। नई अंग्रेज जाति (Angles) जर्मनी से आकर बसने लगी थी जो कई देवी देवताओं की पूजा करती थी। इसने आते ही इंग्लैंड के ईसाई धर्म को नष्ट कर दिया। कहते हैं, एक बार पोप ग्रीगरी ने कुछ अंग्रेज बालकों का रोम के बाजार में दास के रूप में बिकते देखा। इन बालकों की सुंदरता से ये अत्यधिक प्रभावित हुए और निश्चय किया कि ब्रिटिश द्वीप में जहाँ रोमन काल में ईसाई धर्म को लोगों ने स्वीकार कर लिया था, फिर से इस धर्म का प्रचार किया जाय। धर्मप्रचार के उद्देश्य से इन्होंने आगस्टाइन नाम के एक प्रसिद्ध पादरी को इंग्लैंड भेजा जिसने केंट के राजा एथलबर्ट के दरबार में जाकर ईसाई धर्म का प्रचार प्रारंभ कर दिया। एथलबर्ट ने फ्रांस की एक ईसाई राजकुमारी से शादी की थी, अत: उसने ईसाई धर्म स्वीकार कर लिया और आगस्टाइन का केंटरबरी में गिरजाघर बनाने की आज्ञा दे दी। इस प्रकार पोप ग्रीगरी के प्रयत्न के फलस्वरूप इंग्लैंड में ईसाई धर्म का फिर से प्रचार हुआ।
पोप ग्रीगरी ने ईसाई धर्म के सर्वाच्च नेता के रूप में बड़े ऊँचे दर्जे की प्रशसनिक प्रतिभा का परिचय दिया। चाहे धर्म संबंधी, इन्होंने सबका प्रबंध बातें हों या चर्च की संपत्ति की व्यवस्था संबंधी, इन्होंने सबका प्रबंध पटुता से किया। छोटी से छोटी बातों की ओर भी इन्होंने व्यक्तिगत ध्यान दिया और पूरे ईसाई जगत्‌ की प्रशासनिक आवश्यकताओं से परिचित रहने की चेष्टा की। इनके पत्रों से इनकी व्यावहारिक बुद्धि और प्रशासनिक योग्यता का यथेष्ट आभास मिलता है।
पोप ग्रीगरी ने धार्मिक ग्रंथों की समीक्षा तथा धर्म संबंधी बातों की वार्तालाप (Dialogues) के रूप में विवेचना भी की। लैटिन भाषा की इन रचनाओं में इन्होंने गूढ़ विषयों के निरूपण के लिये अधिकांशत: रूपक शैली का प्रयोग किया है। शब्द दो अर्थ रखते हैं; एक तो ऊपरी जो स्पष्ट होता है और दूसरा लाक्षणिक जिससे धर्म संबंधी गूढ़ विचार भी सरलता से समझ में आ जाते हैं।
पोप ग्रीगरी ने ईसाई धर्म से पहले की कथाओं (Tales) की जगह ईसाई संतों की कहानियों का प्रचार करवाया। इन्होंने जो कुछ भी लिखा, धर्म के व्यापक प्रचार की भावना से लिखा। इनका ध्यान विचारों की स्पष्ट अभिव्यक्ति पर था, न कि शैली पर। लेकिन फिर भी इनकी भाषा में सौंदर्य और प्रभाव है।
पील डिस्ट्रिक्ट स्कूल बोर्ड
पील डिस्ट्रिक्ट स्कूल बोर्ड (Peel District School Board) कनाडा में दक्षिण ओंटारियो के पील क्षेत्र में एक सरकारी स्कूल बोर्ड है। इस बोर्ड के अंतर्गत पील क्षेत्रीय नगरपालिका के तीनों शहरों, ब्रैम्प्टन, मिसिसाग और कैलेडौन में सरकारी विद्यालयों का संचालन और प्रशासन आता है। सितंबर 2011 के अनुसार बोर्ड के अंतर्गत ब्रैम्पटन नगरपालिका में 95, कैलेडौन नगरपालिका में 15 और मिसिसौग नगरपालिका में 121 विद्यालय हैं (कुल 231 विद्यालय) जिनमें कुल 1,52,755 विद्यार्थी हैं। सितंबर 2011 के अनुसार बोर्ड के 15,381 कर्मचारी हैं।
कहावत
कहावत आम बोलचाल में प्रयोग होने वाले उस वाक्यांश को कहते हैं जिसका सम्बन्ध किसी न किसी पौराणिक कहानी से जुड़ा हुआ होता है। कहीं कहीं इसे मुहावरा अथवा लोकोक्ति के रूप में भी जानते हैं।
कहावतें प्रायः सांकेतिक रूप में होती हैं। थोड़े शब्दों में कहा जाये तो "जीवन के दीर्घकाल के अनुभवों को छोटे वाक्य में कहना ही कहावतें होती हैं।"
जिस प्रकार से अलंकार काव्य के सौन्दर्य को बढ़ा देता है उसी प्रकार कहावतों का प्रयोग भाषा के सौन्दर्य को बढ़ा देता है। बोलचाल की भाषा में कहावतों के प्रयोग से वक्ता के कथन के प्रभाव में वृद्धि होती है और साहित्यिक भाषा में कहावतों के प्रयोग से साहित्य की श्रीवृद्धि होती है।
प्रायः एक भाषा के कहावतों को अन्य भाषाओं के द्वारा मूल या बदले हुये रूप में अपना भी लिया जाता है।
तंग्राम
तंग्राम (चीनी भाषा : 七巧板; पिन्यिन : qī qiǎo bǎn; शाब्दिक अर्थ : "शलता के साथ बोर्ड") एक पहेली वाली खेल है जिसमें सात प्रकार की आकृतियों वाले बोर्ड होते हैं जिनको सटाकर जमाना होता है ताकि दी हुई आकृति बन जाय। चपटी आकृतियों को 'टैन' कहते हैं। जिस आकृति को बनाना होता है उसका केवल बाहरी सीमारेखा (आउटलाइन) ही दी गयी होती है और अपनी कल्पना-शक्ति का प्रयोग करके सभी सात टुकड़ों का प्रयोग करके हुए वह आकृति बनानी होती है। इसमें सीमारेखा के अन्दर कहीँ खाली स्थान नहीं बचना चाहिये या आकृतियाँ एक-दूसरे पर चढ़ी हुई नहीं हों।
इस खेल का विकास मूलतः चीन में हुआ किंतु कब हुआ, यह ठीक-ठीक पता नहीं है। चीन से यह नवीं शती में व्यापारिक जहाजों के माध्यम से यूरोप पहुँची। यूरोप में कुछ काल के लिये यह बहुत लोकप्रिय हुई और बाद में प्रथम विश्वयुद्ध के समय में भी काफी लोकप्रिय रही। यह विश्व की अपने तरह की सर्वाधिक लोकप्रिय खेल है।
तंग्राम एक रोचक खेल है। इसे हर जगह अपने साथ आसानी से लेकर भी जाया जा सकता है और अन्य बच्चों के साथ मिलकर खेला भी जा सकता है।
तंग्राम का आविष्कार चीन में हुआ माना जाता है। चीन में इसे `ची चिओ पेन` के नाम से जाना जाता है। जिस तरह तंग्राम एक रोचक खेल है, वैसे ही इसके आविष्कार की कहानी भी रोचक है। चीन के राजा के लिए एक बार उसके सेवक एक स्कवॉयर शीशा लेकर आ रहे थे। गलती से वह शीशा गिरकर टूट गया, मजे की बात यह थी कि शीशा गिरकर चकनाचूर नहीं हुआ बल्कि स्पष्ट सात टुकड़ों में बंट गया। सेवकों ने शीशे के उन सात टुकड़ों को वापस चौकोर आकार में जोड़ने के लिए बहुत प्रयत्न किया। सेवक जितनी बार टुकड़ों को जोड़ने के लिए समायोजित करते हर बार उन्हें एक नई आकृति मिलती। सेवकों को इस खेल में बड़ा मजा आया और उन्होंने राजा को शीशे के ये सात टुकड़े पजल के रूप में पेश किए। राजा ने भी इस खेल को बहुत पसंद किया। धीरे-धीरे यह खेल पूरे चीन में खेला जाने लगा। 18वीं शताब्दी के मध्य में चीन के किसी व्यक्ति ने तंग्राम को जहाज के जरिए अमेरिका में रह रहे किसी बच्चे को गिफ्ट में भेजा था। 19वीं शताब्दी तक यह अमेरिका से यूरोप में और फिर दुनिया भर में जाना जाने लगा।
तंग्राम को बाजार से खरीदकर लाया जा सकता है या इसे किसी स्कवॉयर गत्ते या कार्डबोर्ड से घर पर भी बनाया जा सकता है। इसकी सात ज्यामितीय आकृतियों में पांच त्रिकोण, एक वर्ग और एक सामानांतर चतुर्भुज होता है। इसके दो बड़े त्रिकोणों का आकार मध्यम आकार के त्रिकोण से दोगुना तथा मध्यम आकार के त्रिकोण का आकार छोटे आकार के त्रिकोण से दोगुना होता है। इसी तरह स्कवॉयर टुकड़े का क्षेत्रफल छोटे आकार के त्रिकोण के क्षेत्रफल से दोगुना और समानांतर चतुर्भुज का क्षेत्रफल स्कवॉयर टुकड़े के बराबर रखा जाएगा।
कुलुआ पहाड़
कुलुआ पहाड़ यह पहाड़ जंगल में है। गया से जाया जाता है। इसकी चढ़ाई 2 मील है। इस पहाड़ पर 10वें तीर्थंकर शीतलनाथजी ने तप करके कैवल्य ज्ञान प्राप्त किया था।
सार्वत्रिक स्वशिक्षा प्रणाली
सार्वत्रिक स्वशिक्षा प्रणाली सब जगह शिक्षा को विश्वस्तरीय बनाने और सब तक निःशुल्क पहुँचाने की संसारव्यापी समस्या का सार्वत्रिक समाधान है। इस पर कोई भी पाठ्यक्रम बना कर संचालित कर सकता है, जो उपयोगिता के अनुसार लोकप्रियता प्राप्त करते हैं और लोकप्रियता के अनुसार वैधता प्राप्त करते हैं। इसका सर्वप्रमुख पाठ्यक्रम भारत की राजभाषा में सर्वाधुनिक इंद्रजाल प्रौद्योगिकी का निःशुल्क प्रशिक्षण देते हुए १ करोड़ कूटभेदक (हैकर) बनाने का लक्ष्य रखता है।
तहलका
तहलका दिल्ली स्थित एक समाचार पत्र समूह है जो अपनी खोजी और तथ्यपरक पत्रकारिता के लिए जाना जाता है। तहलका समूह के प्रधान संपादक तरुण तेजपाल हैं और यह समूह दो पत्रिकाएं प्रकाशित करता है। तहलका की अंग्रेजी पत्रिका की संपादक शोमा चौधरी हैं और हिंदी पत्रिका के संपादक संजय दुबे हैं। तहलका वर्ष 2001 में ऑपरेशन वेस्टएंड के जरिए पहली बार चर्चा में आया जिसमें तहलका ने तब के भाजपा के अध्यक्ष बंगारू लक्ष्मण को रक्षा सौदों में मदद के लिए रिश्वत लेते हुए कैमरे में रंगे हाथों कैद किया था। शुरुआत में तहलका सिर्फ एक समाचार पोर्टल था। इसकी अंग्रेजी पत्रिका की शुरुआत वर्ष 2004 में हुई। तहलका की हिंदी पत्रिका की शुरुआत वर्ष 2008 में हुई थी।
कुबेर
कुबेर (संस्कृत : कुबेर ,इंग्रजी : Kubera ) एक हिन्दू पौराणिक पात्र हैं जो धन के स्वामी (धनेश) व धनवानता के देवता माने जाते हैं। वे यक्षों के राजा भी हैं। वे उत्तर दिशा के दिक्पाल हैं और लोकपाल (संसार के रक्षक) भी हैं।
भद्रा ,सूर्य देवता और छायदेवी की पुत्री थी। वह बहुत सुन्दर थी। धनवनता के देवता के कुबेर ने उससे विवाह किया।
रामायण में कुबेर भगवान शंकर को प्रसन्न करने के लिए कुबेर ने हिमालय पर्वत पर तप किया। तप के अंतराल में शिव तथा पार्वती दिखायी पड़े। कुबेर ने अत्यंत सात्त्विक भाव से पार्वती की ओर बायें नेत्र से देखा। पार्वती के दिव्य तेज से वह नेत्र भस्म होकर पीला पड़ गया। कुबेर वहां से उठकर दूसरे स्थान पर चला गया। वह घोर तप या तो शिव ने किया था या फिर कुबेर ने किया, अन्य कोई भी देवता उसे पूर्ण रूप से संपन्न नहीं कर पाया था। कुबेर से प्रसन्न होकर शिव ने कहा-'तुमने मुझे तपस्या से जीत लिया है। तुम्हारा एक नेत्र पार्वती के तेज से नष्ट हो गया, अत: तुम एकाक्षीपिंगल कहलाओंगे।
कुबेर ने रावण के अनेक अत्याचारों के विषय में जाना तो अपने एक दूत को रावण के पास भेजा। दूत ने कुबेर का संदेश दिया कि रावण अधर्म के क्रूर कार्यों को छोड़ दे। रावण के नंदनवन उजाड़ने के कारण सब देवता उसके शत्रु बन गये हैं। रावण ने क्रुद्ध होकर उस दूत को अपनी खड्ग से काटकर राक्षसों को भक्षणार्थ दे दिया। कुबेर का यह सब जानकर बहुत बुरा लगा। रावण तथा राक्षसों का कुबेर तथा यक्षों से युद्ध हुआ। यक्ष बल से लड़ते थे और राक्षस माया से, अत: राक्षस विजयी हुए। रावण ने माया से अनेक रूप धारण किये तथा कुबेर के सिर पर प्रहार करके उसे घायल कर दिया और बलात उसका पुष्पक विमान ले लिया।
विश्वश्रवा की दो पत्नियां थीं। पुत्रों में कुबेर सबसे बड़े थे। शेष रावण, कुंभकर्ण और विभीषण सौतेले भाई थे। उन्होंने अपनी मां से प्रेरणा पाकर कुबेर का पुष्पक विमान लेकर लंका पुरी तथा समस्त संपत्ति छीन ली। कुबेर अपने पितामह के पास गये। उनकी प्रेरणा से कुबेर ने शिवाराधना की। फलस्वरूप उन्हें 'धनपाल' की पदवी, पत्नी और पुत्र का लाभ हुआ। गौतमी के तट का वह स्थल धनदतीर्थ नाम से विख्यात है।
क़ज़ाख़स्तान के प्रांत
क़ज़ाख़स्तान चौदह प्रान्तों में बंटा हुआ है जिन्हें क़ज़ाख़स्तान में 'ओब्लिसी' () बुलाया जाता है। इन प्रान्तों को आगे ज़िलों में बांटा जाता है जिन्हें कज़ाख़ भाषा में औदन () और रूसी भाषा में रायोन () कहतें है। इन १४ प्रान्तों के अलावा ३ शहरों को भी प्रशासनिक विभागों का दर्जा मिला हुआ है।
क़ज़ाख़स्तान के 'ओब्लिस्तर' (ओब्लिसी का बहुवचन) और उनकी राजधानियाँ इस प्रकार हैं -
ध्यान दें कि 'झ़ामबिल' में बिंदु-वाले 'झ़' का उच्चारण बिना बिन्दु वाले 'झ' से काफ़ी भिन्न है। इसका उच्चारण अंग्रेज़ी के 'टेलिविझ़न' शब्द के 'झ़' से मिलता है।
ऐक्टिव फिल्टर
सक्रिय फिल्टर या ऐक्टिव फिल्टर (active filter) वे एनालॉग एलेक्ट्रॉनिक फिल्टर हैं जिनमें किसी ऐक्टिव अवयव (जैसे ऑप-ऐम्प, ट्रांजिस्टर आदि) का उपयोग किया जाता है। विशेष बात यह है कि किसी फिल्टर की डिजाइन में एम्प्लिफायर का प्रयोग करके फिल्टर कार्यक्षमता (performance) को बढ़ाया जा सकता है, अर्थात पैसिव फिल्टर की कुछ कमियों से छुटकारा पाया जा सकता है। लो-पास, हाई-पास, बैण्ड-पास और बैण्ड-स्टॉप आदि सभी फिल्टरिंग कार्यों के लिये ऐक्टिव फिल्टर बनाये जाते हैं।
ऐक्टिव फिल्टरों के अनेक लाभ हैं। ऐक्टिव फिल्टरों की कुछ कमियाँ भी हैं।ऐक्टिव फिल्टर विभिन्न संयोजनों (circuit configurations या topology) में बनाये जाते हैं, जिनमें से प्रमुख हैं-नीचे 1000 Hz कट-ऑफ तथा 4-आर्डर वाले बटरवर्थ फिल्टर का उदाहरण दिया गया है। इसका निर्माण सैलेन-की (Sallen-Key) के सेल्स (cells/इकाइयों) से किया गया है। नीचे इस फिल्टर का परिपथ दिया गया है-
नीचे के चित्र में इस फिल्टर का आवृत्ति-रिस्पॉन्स दिया गया है (काले रंग में परिमाण (मैग्निट्यूड) का प्लॉट है तथा लाल रंग में फेज का प्लॉट)-
किज़िलओरदा प्रांत
किज़िलओरदा प्रांत () मध्य एशिया के क़ाज़ाख़स्तान देश का एक प्रांत है। इसकी राजधानी का नाम भी किज़िलओरदा शहर ही है। मध्य एशिया की महत्वपूर्ण नदी, सिर दरिया पूर्व में तियान शान पहाड़ियों से उत्पन्न होकर इस प्रांत से गुज़रकर अरल सागर जाती हैं। इस प्रान्त में अरल्स्क शहर है, जिसे अरल शहर भी कहते हैं, जो अरल सागर पर एक बंदरगाह हुआ करती थी लेकिन अरल के अधिकाँश हिस्से के सूखने से अब अरल सागर के बचे-कुचे अंश से १२ किमी दूर है। तुर्की भाषाओँ के मशहूर प्राचीन कवि कोरकुत अता () ९वीं सदी ईसवी में इसी प्रांत में पैदा हुए माने जाते हैं।
अकमोला प्रांत
अकमोला प्रांत () मध्य एशिया के क़ाज़ाख़स्तान देश का एक प्रांत है। इसकी राजधानी कोकशेताऊ शहर है। क़ाज़ाख़स्तान की राष्ट्रीय राजधानी, अस्ताना, पूरी तरह अकमोला के अन्दर आती है लेकिन प्रशासनिक रूप से वह इस राज्य का भाग नहीं है। इस प्रान्त में सोना और कोयला ज़मीन से निकालने का काम चलता है। सन् २००९ की जनगणना में इस प्रांत के ४३.५% लोग कज़ाख़ समुदाय के थे जबकि ३६.५% लोग रूसी समुदाय के थे।
कज़ाख़ भाषा में 'अक़मोला' का मतलब 'सफ़ेद दफ़न (क़ब्र)' होता है।
१९५० के दशक में, जब क़ाज़ाख़स्तान सोवियत संघ का हिस्सा था, तो सोवियत संघ में अनाज की बहुत कमी हुई। उस ज़माने में सोवियत व्यवस्था में अधिकतर अनाज रूस के उपजाऊ क्षेत्रों में उगाया जाता था। सोवियत नेता निकिता ख़्रुशचेव​ () ने ऐलान किया की अनाज की पैदावार बढ़ाने के लिए मध्य एशिया के स्तेपी इलाक़े की ज़मीनों पर नए सिरे से खेती शुरू की जाएगी। इस जुम्बिश का नाम 'नई भूमि अभियान' () रखा गया। भारी मात्र में रूस और युक्रेन से लोग उत्तरी क़ाज़ाख़स्तान के नए खेतों में आ बसे जिस से स्थानीय समुदायों का मिश्रण भी बदल गया। यही कारण है कि अकमोला प्रान्त जैसे इलाक़ों में रूसी लोगों की बहुतायत है।
व्रत (जैन)
सत्प्रवृत्ति और दोषनिवृत्ति को ही जैनधर्म में व्रत कहा जाता है। सत्कार्य में प्रवृत्त होने के व्रत का अर्थ है उसके विरोधी असत्कार्यों से पहले निवृत्त हो जाना। फिर असत्कार्यों से निवृत्त होने के व्रत का मतलब है, उसके विरोधी सत्कार्यों में मन, वचन और काय से प्रवृत्त होना।
मुख्य व्रत पाँच हैं- अहिंसा, अमृषा, अस्तेय, अमैथुन और अपरिग्रह।
अकतोबे प्रांत
अकतोबे प्रांत () मध्य एशिया के क़ाज़ाख़स्तान देश का एक प्रांत है। इसकी राजधानी भी अकतोबे नाम का शहर ही है। इस प्रांत से इलेक नदी () निकलती है जो यूराल नदी की एक महत्त्वपूर्ण उपनदी है। इस प्रान्त में तेल की खाने हैं और उनसे प्रांत को अच्छी आमदनी हो जाती है। सोवियत संघ के ज़माने में यहाँ की आलिया मोल्दागुलोवा () नामक स्त्री सोवियत लाल सेना में एक मशहूर निशानेबाज़ थी और प्रांत में जगह-जगह उसके नाम के स्मारक हैं।
कज़ाख़ भाषा में 'अक़ तोबे (Ақ төбе)' का मतलब 'सफ़ेद पहाड़' होता है। इसमें बिंदु वाले 'क़' के उच्चारण पर ध्यान दें क्योंकि यह बिंदु-रहित 'क' के उच्चारण से अलग होता है और 'क़रीब' और 'क़ीमत' जैसे शब्दों के 'क़' जैसा होता है।
सन् २००९ की जनगणना के हिसाब से इस प्रांत के ७९% लोग कज़ाख़ समुदाय के थे। इनके अलावा यहाँ रूसी, तातार, यूक्रेनी, जर्मन, कोरियाई, यहूदी, अरमेनियाई, चेचेन और मोलदोवी लोग भी रहते हैं।
अतिर​ऊ प्रांत
अतिरऊ प्रांत () मध्य एशिया के क़ाज़ाख़स्तान देश का एक प्रांत है। इसकी राजधानी भी अतिरऊ नाम का शहर ही है। अतिरऊ प्रांत देश के पश्चिमी हिस्से में कैस्पियन सागर के पूर्वोत्तरी किनारे पर स्थित है।
कैस्पियन द्रोणी में ज़मीन के नीचे तेल और गैस भारी मात्रा में मौजूद हैं इसलिए इस प्रांत में तेल निकलने का काम ज़ोरों से चलता है। यहाँ के तेंगीज़ तेल क्षेत्र () और कशाग़ान​ तेल क्षेत्र () से तेल की पाईपें तेल को अन्य इलाक़ों में ले जाती हैं। इनमें से एक पाईप तेंगीज़ से कृष्ण सागर पर रूस की नोवोरोसिस्क बंदरगाह ले जाती है, जहाँ से इसे दुनिया भर में निर्यात किया जाता है। कशाग़ान​ तेल क्षेत्र कैस्पियन सागर के पानी के नीचे तट के पास स्थित है और यहाँ एक कृत्रिम द्वीपों का समूह बनाया जा रहा है जहाँ तेल निकलने वाले कर्मचारी रहा करेंगे।
सन् २००९ की जनगणना के हिसाब से इस प्रांत के ८०% से अधिक लोग कज़ाख़ समुदाय के थे। इनके अलावा यहाँ रूसी और अन्य समुदायों के लोग भी रहते हैं।
भारतीय गोर्खा परिसंघ
भारतीय गोर्खा परिसंघ भारत के गोर्खा समुदाय की एक गैर सरकारी संस्था है। जिसे संक्षेप में (BGP) कहा जाता है, इसकी स्थापना सन् २००१ में हुई और इसका मुख्य कार्यालयमा पश्चिम बंगाल के सिलिगुडी में है। इसके शाखा कार्यालय भारत के अन्य राज्यों दिल्ली, सिक्किम, आसाम, उत्तराखण्ड, हिमाचल प्रदेश, महाराष्ट्र, कर्नाटक, झारखण्ड, मिजोरम, मनिपुर, नागालैंड, मेघालय, त्रिपुरा, अरुनाचल प्रदेश, जम्मू - काश्मीर, छत्तीस गढ और पंजाब हैं। इस संस्था के सात मांगों में "गोर्खा के लिए अलग राज्य की मांग" प्रमुख है।
जलयान की घंटी
जलयान की घंटी () आमतौर पर पीतल का बना होता है तथा इसपे जलयान का नाम छपा होता है। जलयान की घंटी का मुख्य रूप से प्रयोग समय को विनियमित करने में होता है। इसका प्रयोग कोहरे कि स्थिति में जलयान यात्रियों को सचेत करने में भी होता है।
काराग़ान्दी प्रांत
काराग़ान्दी प्रांत () मध्य एशिया के क़ाज़ाख़स्तान देश का एक प्रांत है। इसकी राजधानी भी काराग़ान्दी नाम का शहर ही है लेकिन इस नगर को आमतौर पर रूसी-लहजे में काराग़ान्दा बुलाया जाता है। काराग़ान्दी क़ाज़ाख़स्तान का सबसे बड़ा प्रांत है और देश के मध्य में स्थित है।
'काराग़ान्दी' में बिन्दु-वाले 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।
काराग़ान्दी प्रांत का अधिकाँश भाग एक पहिला हुआ और शुष्क स्तेपी मैदान है जिसमें कहीं-कहीं पर पहाड़ और झरने मिलते हैं। इशिम नदी (उर्फ़ एसिल नदी), जो इरतिश नदी की एक मुख्य उपनदी है, इसी प्रान्त से शुरू होती है। प्रांत में एक कारकाली () नामक मशहूर रमणीय क्षेत्र है, जिसे रूसी भाषा में कारकालिंस्क () कहा जाता है। कारकाली अपनी चीड़ (पाइन) से ढके पहाड़ों के लिए प्रसिद्ध है। इसके अलावा किज़िलअराई () नाम का एक पर्वतीय नख़लिस्तान (ओएसिस) भी अपने सौन्दर्य और ऐतिहासिक स्थलों के लिए मशहूर है। दक्षिण-पूर्वी दिशा में प्रांत की सीमाएँ प्रसिद्ध बलख़श झील से लगती हैं।
द्वितीय विश्वयुद्ध के दौरान बहुत से जर्मनों को सोवियत संघ की सरकार ने यहाँ यूरोप से दूर भेज दिया था, जिस से अब भी यहाँ एक जर्मन समुदाय मौजूद है। सन् २००६ की जनगणना के अनुसार यहाँ के ४६.९% लोग रूसी, ३२.६% लोग कज़ाख़, ७.२% यूक्रेनी और ३.१% जर्मन समुदाय के हैं।
अलमाती प्रांत
अलमाती प्रांत () मध्य एशिया के क़ाज़ाख़स्तान देश का एक प्रांत है। इसकी राजधानी तालदीकोरग़ान नाम का शहर है। अलमाती प्रांत का क्षेत्र क़ाज़ाख़स्तान की राष्ट्रीय राजधानी अलमाती को घेरे हुए है।
अलमाती प्रांत क़ाज़ाख़स्तान के दक्षिण-पूर्वी हिस्से में स्थित है और इसकी सीमाएँ किरगिज़स्तान और चीन के शिंजियांग प्रान्त से लगती हैं। प्रांत के पश्चिमोत्तरी भाग में प्रसिद्ध बलख़श झील स्थित है। प्रान्त के दक्षिण में तियान शान पहाड़ों की इली-पार आलाताऊ () शाखा फैली हुई है।
सोवियत संघ के ज़माने में १० मार्च १९३२ को क़ाज़ाख़स्तान के ऐतिहासिक झ़ेतिसू () इलाक़े में अल्मा-अता () नाम का प्रांत बनाया गया जिसकी राजधानी भी अल्मा-अता शहर था। बाद में एक सिलसिला चला जिसमें कभी तो प्रांत के पूर्वोत्तरी हिस्से को अलग करके तालदी-कोरग़ान प्रान्त बना दिया जाता था और कभी उसका वापस विलय अल्मा-अता प्रान्त में कर दिया जाता था। अप्रैल २००१ में तालदीकोरग़ान शहर को ही अलमाती प्रांत की राजधानी बना दिया गया।
'अल्मा-अता' और 'अलमाती' का मतलब 'सेब का पिता' होता है। यहाँ के सेब पूरे मध्य एशिया में मशहूर हैं।
सन् २००९ की जनगणना के अनुसार यहाँ के ६८.२% लोग कज़ाख़, २२.८% लोग रूसी और ६.२% उईग़ुर समुदाय के हैं।
ईडीए सॉफ्टवेयरों की तुलना
यहाँ एलेक्ट्रॉनिक डिजाइन स्वचालन (Electronic Design Automation / EDA) की दृष्टि से उपयोगी सॉफ्टवेयरों के विभिन्न पक्षों की तुलना की गयी है।
भोई
यह जनजाति मेघालय के पहाड़ी क्षेत्रों में पायी जाती है"भोई"' भारत की एक प्राचीन क्षत्रिय जाती है, जिसका उल्लेेख महाभारत और रामायण जैसे भारत के प्राचीनतम महाकाव्यों में मिलता है। भोई जनजाति अनेक जातियों में विभाजित है। इसकी कई शाखाएँ है राजगोंड भोई, राज भोई तथा परदेशी भोई ऐसी अनेक जातियाँ इस वर्ग में है। इनके साम्राज्य का वर्णन 'ओरिसा' में स्थित प्रदेशों था। जिसका वर्णन ओरिसा के इतिहास में पाया जाता है। यह क्षत्रिय वंश के है। ये लोग चंद्र की पूजा करते है।
धिवर
धिवर, भोई जाति की उपजाति है। यह भोई, मांझी, धीवर, गोङिया, निषाद, केवट से सम्बंधित है।
कश्यप विन्द रायक्वार आदि जातिया इसी के अनुरूप है
कोस्तानय प्रांत
कोस्तानय​ प्रांत () मध्य एशिया के क़ाज़ाख़स्तान देश का एक प्रांत है। इसकी राजधानी भी कोस्तानय​ नाम का शहर ही है। इसके अलावा रुदनीय () भी इस राज्य का एक अन्य प्रमुख शहर है।
कोस्तानय प्रान्त यूराल पहाड़ों के पास और रूस की सीमा पर स्थित है। यहाँ की भूमि ज़्यादातर समतल है और इसके काफ़ी भाग में बहुत ही उपजाऊ काले रंग की चेरनोज़ेम () मिटटी है। बहुत से नदी-झरने इस से गुज़रते हैं। तोबोल नदी (), जो इरतिश नदी की एक महत्वपूर्ण उपनदी है, इसी प्रांत से शुरू होकर उत्तर को रूस की तरफ बहती है। सूबे में ५००० से अधिक झीलें गिनी गई हैं। उत्तर में चीड़ (पाइन) के वन विस्तृत हैं और दक्षिण में स्तेपी के घास-झाड़ के मैदान फैले हुए हैं।
१९५० के दशक में, जब क़ाज़ाख़स्तान सोवियत संघ का हिस्सा था, तो सोवियत संघ में अनाज की बहुत कमी हुई। उस ज़माने में सोवियत व्यवस्था में अधिकतर अनाज रूस के उपजाऊ क्षेत्रों में उगाया जाता था। सोवियत नेता निकिता ख़्रुशचेव​ () ने ऐलान किया की अनाज की पैदावार बढ़ाने के लिए मध्य एशिया के स्तेपी इलाक़े की ज़मीनों पर नए सिरे से खेती शुरू की जाएगी। इस अभियान का नाम 'नई धरती' () रखा गया। भारी मात्र में रूस और युक्रेन से लोग उत्तरी क़ाज़ाख़स्तान के नए खेतों में आ बसे जिस से स्थानीय समुदायों का मिश्रण भी बदल गया। यही कारण है कि कोस्तानय प्रान्त जैसे इलाक़ों में रूसी लोगों की बहुतायत है।
सन् २००६ की जनगणना के अनुसार यहाँ के ३३.८% लोग कज़ाख़, ४१.७% लोग रूसी और ३.९% जर्मन समुदाय के हैं। इनके अलावा यहाँ बेलारूसी और तातार समुदाय भी बसते हैं। सोवियत संघ के ख़त्म हो जाने के बाद यहाँ से रूसी और जर्मन लोग धीरे-धीरे रूस और जर्मनी जा रहें हैं जिस से इनकी जनसँख्या इस प्रांत में घट रही है।
पूर्व क़ज़ाख़स्तान प्रांत
पूर्व क़ज़ाख़स्तान प्रांत () मध्य एशिया के क़ज़ाख़स्तान देश का एक प्रांत है। इसकी राजधानी ओसकेमेन () नाम का शहर है, जिसे उस्त-कमेनोगोर्स्क () भी कहा जाता है। इस प्रांत की उत्तरी सीमाएँ रूस से और पूर्वी सीमाएँ जनवादी गणतंत्र चीन के शिनजियांग प्रांत से लगती हैं। इसका सूदूर पूर्व छोर मंगोलिया से केवल ५० किमी दूर है लेकिन बीच में चीन और रूस का ज़रा से हिस्सा क़ज़ाख़स्तान और मंगोलिया के बीच आ जाता है।
प्रांत के पूर्वी हिस्से में अल्ताई पर्वतों का कुछ भाग आता है लेकिन पश्चिमी हिस्सों में स्तेपी क्षेत्र का मैदान विस्तृत है। प्रान्त के उत्तर में सेमेय () शहर है जिसे पहले सेमीपलातिन्स्क () कहा जाता था। यहाँ सोवियत संघ के ज़माने में उस देश के परमाणु हथियार आज़माए जाते थे। १९४९ से १९८९ के बीच यहाँ ४५६ परमाणु विस्फोट किये गए।
सन् २००९ की जनगणना के हिसाब से इस प्रांत के ५५% लोग कज़ाख़ समुदाय के और ४१% लोग रूसी समुदाय के थे। इनके अलावा यहाँ यूक्रेनी और अन्य समुदायों के लोग भी रहते हैं। राजधानी ओसकेमेन में रूसी और यूक्रेनी लोगों की तादाद कज़ाख़ लोगों से ज्यादा है।
उत्तर क़ज़ाख़स्तान प्रांत
उत्तर क़ज़ाख़स्तान प्रांत () मध्य एशिया के क़ाज़ाख़स्तान देश का एक प्रांत है। इसकी राजधानी पेत्रोपाव्ल () नाम का शहर है। इस प्रांत की उत्तरी सीमाएँ रूस से लगती हैं। इशिम नदी (उर्फ़ एसिल नदी), जो इरतिश नदी की एक महत्वपूर्ण उपनदी है, दक्षिण में काराग़ान्दी प्रांत से उत्पन्न होने के बाद इस प्रांत से होती हुई रूस में चली जाती है। कुछ समीक्षकों के अनुसार क़ज़ाख़स्तान का यह भाग रहन-सहन और संस्कृति में साइबेरिया जैसा अधिक और मध्य एशिया जैसा कम लगता है।
सन् २००६ की जनगणना के हिसाब से इस प्रांत में ४८.५% रूसी, ३२.३% कज़ाख़, ६.३% यूक्रेनी, ३.९% जर्मन, २.७% पोलिश, २.२% तातार और १.२% बेलारूसी जातियों के थे। सोवियत संघ के ख़त्म हो जाने के बाद से यहाँ रूसियों और जर्मनों की तादाद घट रही है क्योंकि उन समुदायों के बहुत से लोग धीरे-धीरे क़ज़ाख़स्तान छोड़कर रूस और जर्मनी जा रहे हैं। फिर भी अभी तक कई शहरों में रूसी लोगों बहुसंख्य में हैं। सन् २००९ में राजधानी पेत्रोपाव्ल में ७१.१२% लोग रूसी थे।
१९५० के दशक में, जब क़ज़ाख़स्तान सोवियत संघ का हिस्सा था, तो सोवियत संघ में अनाज की बहुत कमी हुई। उस ज़माने में सोवियत व्यवस्था में अधिकतर अनाज रूस के उपजाऊ क्षेत्रों में उगाया जाता था। सोवियत नेता निकिता ख़्रुशचेव​ () ने ऐलान किया की अनाज की पैदावार बढ़ाने के लिए मध्य एशिया के स्तेपी इलाक़े की ज़मीनों पर नए सिरे से खेती शुरू की जाएगी। इस अभियान का नाम 'नई भूमि' () रखा गया। भारी मात्र में रूस और युक्रेन से लोग उत्तरी क़ज़ाख़स्तान के नए खेतों में आ बसे जिस से स्थानीय समुदायों का मिश्रण भी बदल गया। यही कारण है कि उत्तर क़ज़ाख़स्तान प्रान्त जैसे इलाक़ों में रूसी लोगों की बहुतायत है।
सो.सीएल
सो.सीएल (So.cl) माइक्रोसॉफ़्ट द्वारा निर्मित एक सामाजिक मेलजोल वाली साइट है। यह साइट दिसम्बर २०११ से बीटा (निजी परिक्षण) में थी जिसे अब (२१ मई २०१२) सार्वजनिक किया गया है। यह साइट माइक्रोसॉफ़्ट की शोध शाखा फ़्यूज़ लैब्स ("FUSE Labs") की देन है। सो.सीएल एक खोज-चालित साइट है जिसपर प्रयोक्ता द्वारा अन्तरजाल पर जो कुछ भी खोजा जा रहा है उसे अन्य प्रयोक्ताओ के साथ साझा किया जा सकता है।
दक्षिण क़ज़ाख़स्तान प्रांत
दक्षिण क़ज़ाख़स्तान प्रांत () मध्य एशिया के क़ज़ाख़स्तान देश का एक प्रांत है। इसकी राजधानी शिमकेंत () नाम का शहर है। इस प्रांत की दक्षिणी सरहद उज़बेकिस्तान से लगती है और उज़बेकिस्तान की राजधानी ताशकेंत इसके बहुत पास है। मध्य एशिया की प्रसिद्ध नदी सिर दरिया इस प्रांत से होते हुए अरल सागर की तरफ़ गुज़रती है। यहाँ से तुर्कमेनिस्तान के तुर्कमेनाबात शहर से रूस के ओम्स्क शहर तक जाने वाली तेल की एक महत्वपूर्ण पाइप-लाइन भी निकलती है। शिमकेंत में कच्चे खनिजों से तेल, सीसा और जस्ता (ज़िंक) के कई कारख़ाने हैं।
दक्षिण क़ज़ाख़स्तान प्रांत में देश के किसी भी अन्य प्रांत से अधिक घनी आबादी है। इसकी वजह यहाँ का अनुकूल मौसम, बेहतर सिंचाई का बंदोबस्त और ताशकेंत, समरक़न्द और बुख़ारा जैसे प्राचीन मध्य एशियाई शहरों की नज़दीकी है। इस प्रांत की आबादी भी तेज़ी से बढ़ रही है, क्योंकि स्थानीय कज़ाख़ और उज़बेक परिवारों में ५ से ८ बच्चे होना आम बात है और ऊपर से उत्तरी उज़बेकिस्तान से भी बहुत से लोग यहाँ आकर व्यवसाय ढूंढते हैं।
क़ज़ाख़स्तान के सभी अन्य प्रान्तों में रूसी जाति के लोग आबादी का सबसे बड़ा या दूसरा सबसे बड़ा समुदाय हैं लेकिन दक्षिण क़ज़ाख़स्तान अकेला ऐसा प्रांत है जहाँ ऐसा नहीं है। यहाँ का सबसे बड़ा समुदाय कज़ाख़ है और २००९ की जनगणना में वे पूरी आबादी के ७२% थे। दूसरा सबसे बड़ा समुदाय उज़बेक हैं और वे आबादी के १८% थे। रूसी, ताजिक, कोरियाई और कुर्द लोग भी यहाँ रहते हैं। सोवियत संघ के ख़त्म हो जाने के बाद बहुत से रूसी लोग इस प्रांत को छोड़कर रूस चले गए हैं।
पश्चिम क़ज़ाख़स्तान प्रांत
पश्चिम क़ज़ाख़स्तान प्रांत () मध्य एशिया के क़ज़ाख़स्तान देश का एक प्रांत है। इसकी राजधानी ओराल () नाम का शहर है, जिसे 'उराल्स्क' () भी कहा जाता है। इस प्रांत की सरहदें रूस से लगती हैं और यह यूराल पहाड़ों के पास स्थित है। यूराल नदी प्रांत से गुज़रकर कैस्पियन सागर की तरफ़ जाती है। भौगोलिक रूप से इस प्रांत को अक्सर पूर्वी यूरोप में माना जाता है।
पश्चिम क़ज़ाख़स्तान प्रदेश का पहला गठन सोवियत संघ के ज़माने में सन् १९३२ में किया गया। १९६२ में इसका नाम बदलकर उराल्स्क प्रदेश कर दिया गया लेकिन १९९२ में इसे फिर से 'पश्चिम क़ज़ाख़स्तान' का नाम दे दिया गया।
२००९ की जनगणना में पश्चिम क़ज़ाख़स्तान के ६९.८% लोग कज़ाख़ समुदाय और २७.४% रूसी समुदाय के थे। हालांकि क़ज़ाख़स्तान के बहुत से अन्य भागों में जर्मन, यूक्रेनी और पोलिश लोग रहते हैं इन समुदायों की आबादी पश्चिम क़ज़ाख़स्तान में काफ़ी कम है।
शमशाद रज़ा
शमशाद रज़ा बिहार के भोजपुरी फिल्मोँ के प्रख्यात अभिनेता हैँ। उनकी फिल्म कब बनबु भौजी हमार ने 5 करोड़ का व्यवसाय किया है।
स्वयंसिद्धा
स्वयंसिद्धा भारत सरकार के महिला और बाल विकास मंत्रालय द्वारा प्रायोजित और २०००-०१ में प्रारंभ महिलाओं को सामाजिक, आर्थिक, राजनीतिक और कानूनी सशक्तिकरण की समन्वित योजना है। इसके अंतर्गत महिलाओं के स्वयंसहायता समूहों को छोटी बचतों हेतु प्रोत्साहित किया जाता है। प्रमुख उद्देश्य महिलाओं का वित्तीय समावेशन है। योजना शत प्रतिशत केंद्र द्वारा प्रायोजित है। २००१ से अब तक ७० हजार से अधिक महिला समूहों के बैंक खाते खोले गये। यह योजना ३१ मार्च २००८ को समाप्त कर दी गयी है। २०११
स्वाधार
स्वाधार भारत सरकार के महिला और बाल विकास मंत्रालय द्वारा कठिन परिस्थितियों में रह रही महिलाओं के लाभार्थ प्रायोजित योजना है जिसका प्रारंभ २००१-०२ में किया गया था। इस योजना के अंतर्गत वेश्यावृत्ति, रिहा कैदी, प्राकृतिक आपदा अथवा अन्य किसी भी कारण से बेघर और बेसहारा पीड़ित महिलाओं को स्वाधार गृह लाया जाता है तथा व्यावसायिक प्रशिक्षण दिया जाता है। यह परियोजना समाज कल्याण/ महिला एवं बाल विकास विभागों, महिला विकास निगमों, शहरी निकायों के निजी, सार्वजनिक ट्रस्टों या स्वैच्छिक संगठनों आदि के माध्यम से कार्यान्वित की जाती है। पूर्वशर्त यह है कि उन्हें अलग-अलग परियोजनाओं के आधार पर इस तरह की महिलाओं के पुनर्वास का वांछित अनुभव और कौशल हो। योजना शत प्रतिशत केंद्र द्वारा प्रायोजित है। २०११
जननी सुरक्षा योजना
जननी सुरक्षा योजना() भारत सरकार के स्वास्थ्य और परिवार कल्याण मंत्रालय द्वारा प्रायोजित योजना है जिसका प्रारंभ 2005 में किया गया। इसके अंतर्गत गरीबी रेखा से नीचे जीवनयापन करने वाली महिलाओं को संस्थागत प्रसूति कराने के लिए एक हजार रुपये की आर्थिक सहायता प्रदान की जाती है। प्रसव अस्पताल में अथवा प्रशिक्षित दाई द्वारा किया जाना चाहिए। शत प्रतिशत केंद्र प्रायोजित इस योजना का उद्देश्य गरीब गर्भवती महिलाओं को प्रसव की संस्थागत सुविधा प्रदान करना है। योजना के अंतर्गत पंजीकृत प्रत्येक लाभार्थी के पास एमसीएच कार्ड के साथ-साथ जननी सुरक्षा योजना कार्ड भी होना जरूरी है। आशा अथवा कोई अन्य सुनिश्चित संपर्क कार्यकर्ता द्वारा ए.एन.एम. प्राथमिक स्वास्थ्य केंद्र के चिकित्सा अधिकारी की देखरेख में अनिवार्य रूप से प्रसव की व्यवस्था करना आवश्यक है। इससे गर्भावस्था के दौरान स्वास्थ्य जाँच और प्रसव के बाद देखभाल और निगरानी करने में सहायता मिलती है।
सुरक्षा योजना
२०११